pythainlp/thai-wiki-dataset-v3 huggingface dataset:
ประธานาธิบดีออสเตรีย

ประธานาธิบดีออสเตรีย (Bundespräsident der Republik Österreich) หรือเรียกอย่างเป็นทางการว่า ประธานาธิบดีแห่งสาธารณรัฐออสเตรีย เป็นประมุขแห่งรัฐของสาธารณรัฐออสเตรีย แม้ว่าตามรัฐธรรมนูญจะมีอำนาจมาก แต่ทางปฏิบัติกลับเป็นเพียงตำแหน่งทางพิธีการและเป็นสัญลักษณ์ไม่ได้มีอำนาจจริง
สำนักงานของประธานาธิบดีก่อตั้งขึ้นใน พ.ศ. 2463 หลังจากการล่มสลายของจักรวรรดิออสเตรีย-ฮังการีและจักรวรรดิฮาพส์บวร์คใน พ.ศ. 2461 ประธานาธิบดีในฐานะประมุข เป็นตำแหน่งที่สืบต่อจากประธานสภาร่างรัฐธรรมนูญซึ่งเป็นสภานิติบัญญัติเฉพาะกาลหลังรัฐราชาธิปไตย เดิมทีมีจุดประสงค์เพื่อให้ชาวออสเตรียได้รับเลือกโดยตรงผ่านการใช้สิทธิออกเสียงเลือกตั้งทั่วไปทุก ๆ หกปี ประธานาธิบดีได้รับแต่งตั้งจากสภานิติบัญญัติแห่งสหพันธรัฐ จนถึง พ.ศ. 2494 เมื่อเทโอดอร์ เคอร์เนอร์ ได้เป็นประธานาธิบดีคนแรกผ่านการเลือกตั้งทางตรง
ประธานาธิบดีมีอำนาจแต่งตั้งนายกรัฐมนตรี รองนายกรัฐมนตรี รัฐมนตรี เลขาธิการแห่งรัฐ และผู้พิพากษาศาลฎีกา ประธานาธิบดียังสามารถถอดนายกรัฐมนตรีและคณะรัฐมนตรีเมื่อใดก็ได้ นอกจากนี้ ประธานาธิบดียังสามารถลงนามในร่างกฎหมายและมีอำนาจในการยุบสภาแห่งชาติและสภานิติบัญญัติแห่งรัฐ ลงนามในสนธิสัญญากับต่างประเทศ ปกครองโดยใช้พระราชกฤษฎีกา และการสั่งการกองทัพ อย่างไรก็ตาม อำนาจเหล่านี้ส่วนใหญ่ไม่เคยถูกนำมาใช้ นอกจากนี้ ประธานาธิบดีมีลำดับความลำคัญเป็นอันดับหนึ่ง นำหน้าประธานรัฐสภาและนายกรัฐมนตรี
ที่พักหลักและสถานที่ทำงานของประธานาธิบดีคือเลโอพ็อลดีเนอวิงในพระราชวังโฮฟบวร์ค กรุงเวียนนา
==อ้างอิง==
ประธานาธิบดีออสเตรีย
รัฐบาลออสเตรีย
ฮาทาชิ โนะ มอร์นิงมูซูเมะ

ฮาทาชิ โนะ มอร์นิงมูซูเมะ  เป็นมินิอัลบั้มชุดที่ 2 ของมอร์นิงมูซูเมะ ภายใต้ชื่อ "มอร์นิงมูซูเมะ ทเวนทิเอ็ธ" เพื่อเป็นการครบรอบ 20 ปีของการก่อตั้งวง วางจำหน่ายวันที่ 7 กุมภาพันธ์ พ.ศ. 2561
โดยวางจำหน่ายในรูปแบบซีดีปกติและรูปแบบซีดีกับดีวีดีลิมิเต็ด
== สมาชิก ==
=== มอร์นิงมูซูเมะ ทเวนทิเอ็ธ ===
 รุ่นที่ 1 
ยูโกะ นากาซาวะ
อายะ อิชิงูโระ
คาโอริ อีดะ
นัตสึมิ อาเบะ
อาซูกะ ฟูกูดะ
 รุ่นที่ 9 
มิซูกิ ฟูกูมูระ
เอรินะ อิกูตะ
 รุ่นที่ 10 
ฮารูนะ อีกูโบะ
อายูมิ อิชิดะ
มาซากิ ซาโต
 รุ่นที่ 11 
ซากูระ โอดะ
 รุ่นที่ 12 
ฮารูนะ โองาตะ
มิกิ โนนากะ
มาเรีย มากิโนะ
อากาเนะ ฮากะ
 รุ่นที่ 13 
คาเอเดะ คากะ
เรนะ โยโกยามะ
 รุ่นที่ 14 
ชิซากิ โมริโตะ
=== อดีตสมาชิกของมอร์นิงมูซูเมะ ===
รุ่นที่ 2
มาริ ยางูจิ (เพลงที่ 2)
รุ่นที่ 4
ฮิโตมิ โยชิซาวะ (เพลงที่ 2)
โนโซมิ สึจิ (ดีวีดี เพลงที่ 10)
รุ่นที่ 5
ไอ ทากาฮาชิ (เพลงที่ 2; ดีวีดี เพลง 6 และ 7)
ริสะ นีงากิ (เพลงที่ 2)
รุ่นที่ 6
มิกิ ฟูจิโมโตะ (เพลงที่ 2)
ซายูมิ มิจิชิเงะ (เพลงที่ 2; ดีวีดี เพลงที่ 6, 7 และ 9)
เรนะ ทานากะ (ดีวีดี เพลงที่ 6 และ 7)
รุ่นที่ 10
ฮารุกะ คูโด (เพลงที่ 7 และ 8; ดีวีดี เพลงที่ 6, 7, 10, 12 และ 13)
== รายชื่อเพลง ==
== อันดับและยอดการจำหน่าย ==
== ดูเพิ่ม ==
มอร์นิงมูซูเมะ
รายชื่อผลงานของมอร์นิงมูซูเมะ
== อ้างอิง ==
อัลบั้มเพลงในปี พ.ศ. 2561
เพลงภาษาญี่ปุ่น
อัลบั้มเพลงของมอร์นิงมูซูเมะ
หอส่งสัญญาณโทรทัศน์เคียฟ

หอส่งสัญญาณโทรทัศน์เคียฟ (Ки́ївська телеве́жа) หรือ หอส่งสัญญาณโทรทัศน์ (Телевізі́йна ве́жа) เป็นหอส่งสัญญาณโทรทัศน์ทรงแลตทิซ ความสูง  ในเคียฟ ประเทศยูเครน และเป็นสิ่งก่อสร้างที่สูงที่สุดในประเทศ หอคอยใช้เพื่อการส่งสัญญาณวิทยุและโทรทัศน์ และไม่เปิดให้สาธารณชนเข้าเยี่ยมชมหรือขึ้นหอคอย หอคอยเคยเป็นหอคอยเหล็กเดี่ยวที่สูงที่สุดในโลก จนกระทั่งในปี 2012 ถูกทำลายสถิติโดยโตเกียวสกายทรีในประเทศญี่ปุ่น
หอคอยเริ่มก่อสร้างในปี 1968 แล้วเสร็จในปี 1973 มูลค่าก่อสร้าง 12 ล้านดอลล่าร์สหรัฐ หอคอยมีความพิเศษโดดเด่นที่โครงสร้างของหอไม่ใช้ตัวยึดเชิงกล (mechanical fastener) เช่นหมุดย้ำ (rivet) แต่ทุกมุม ท่อ และโครงสร้างของหอนั้นยึดเข้าด้วยกันด้วยการเชื่อมโลหะทั้งหมด หอคอยนี้ถือเป็นหอคอยแรกในโลกที่โครงสร้างสร้างขึ้นโดยใช้การเชื่อมโลหะเข้ากันทั้งหมด
แรกเริ่ม หอคอยนี้ออกแบบมาเพื่อสร้างในมอสโกซึ่งในเวลานั้นเป็นเมืองหลวงของสหภาพโซเวียต แต่ทางการมอสโกขอหอคอยที่ดูทึบตันกว่านี้ และหอคอยดังที่ทางการร้องขอก็ได้สร้างขึ้นในที่สุด ซึ่งก็คือหอคอยออสตันคีโน ต่อมาเมื่อเคียฟต้องการมีหอส่งสัญญาณของตนเองจึงมีการพิจารณาโครงการหอคอยนี้ใหม่อีกครั้ง ทางการโซเวียตมีคำสั่งให้ลดความสูงของหอคอยใหม่ในเคียฟนี้ลง 30% เพื่อที่จะได้ไม่สูงเท่าหอคอยในมอสโก หอคอยสร้างขึ้นบนพื้นที่ที่อดีตคือสุสานชาวยิวในลูเกียนิวกาหลังสุสานปิดตัวอย่างเป็นทางการในปี 1966 และได้มีการจัดแจงให้ญาติมาจัดการย้ายศพในสุสานไปฝังที่สุสานอื่น แต่ศพจำนวนมากไม่ได้ถูกย้ายออกเนื่องจากมีชาวยิวในเคียฟจำนวนมากที่เสียชีวิตไปในการสังหารหมู่ที่บาบึนยาร์ สำหรับศพที่ไม่ได้ย้ายออก ได้ใช้การทุบป้ายหลุมศพออกแทน
ในวันที่ 1 มีนาคม 2022 หอคอยถูกโจมตีด้วยขีปนาวุธจากกองทัพรัสเซียซึ่งพยายามเข้ารุกเคียฟระหว่างการรุกรานยูเครนโดยรัสเซีย ส่งผลให้มีผู้เสียชีวิตจากการโจมตีหอคอยห้าราย อันตอน แฮรัชแชนกอ ที่ปรึกษารัฐยูเครน ระบุว่าเป็นความพยายามของกองทัพรัสเซียที่จะรบกวนการส่งสัญญาณสื่อสาร สำนักข่าว เดอะเคียฟอินดิเพนเดนต์ ระบุว่าช่องโทรทัศน์ยูเครนถูกตัดการเผยแพร่จากการโจมตีครั้งนี้ รัฐมนตรีการต่างประเทศยูเครนประณามการโจมตีครั้งนี้ว่าป่าเถื่อน เนื่องจากหอคอยตั้งอยู่ติดกันกับอนุสรณ์สถานผู้เสียชีวิตจากการฆ่าล้างเผ่าพันธุ์บาบึนยาร์
== อ้างอิง ==
== แหล่งข้อมูลอื่น ==
members.lycos.nl -  Kyiv Central Radio TV Tower
emporis.com - Kyiv TV Tower
หอคอยในประเทศยูเครน
หอส่งสัญญาณโทรทัศน์
สิ่งก่อสร้างในเคียฟ
สำนักงานจัดการทรัพย์สิน จุฬาลงกรณ์มหาวิทยาลัย

สำนักงานจัดการทรัพย์สิน จุฬาลงกรณ์มหาวิทยาลัย (Property Management of Chulalongkorn University; อักษรย่อ: PMCU) เป็นแผนกธุรการของจุฬาลงกรณ์มหาวิทยาลัย ซึ่งรับผิดชอบในการบริหารพอร์ตอสังหาริมทรัพย์ โดยรวมถึงพื้นที่ในใจกลางกรุงเทพฯ ที่พระบาทสมเด็จพระมงกุฎเกล้าเจ้าอยู่หัวผู้ก่อตั้ง ทรงจัดสรรพระราชทาน ทั้งนี้ สำนักงานจัดการทรัพย์สิน จุฬาลงกรณ์มหาวิทยาลัย บริหารจัดการย่านชุมชนและพื้นที่การค้า เช่นสยามสแควร์ ย่านสามย่าน และสวนหลวง (ถนนบรรทัดทอง) ตลอดจนที่ดินให้เช่าแก่ห้างสรรพสินค้าและการพัฒนาเชิงพาณิชย์ เช่น เอ็มบีเคเซ็นเตอร์, จัตุรัสจามจุรี และสามย่านมิตรทาวน์
== ประวัติ ==

มหาวิทยาลัยเริ่มพัฒนาอสังหาริมทรัพย์เชิงพาณิชย์ใน พ.ศ. 2506 โดยมีสวนหลวงและย่านสามย่านรายรอบมหาวิทยาลัย ส่วนการพัฒนาสยามสแควร์เป็นพื้นที่ค้าปลีกเกิดขึ้นใน พ.ศ. 2507 ต้นเค้าของสำนักงานจัดการทรัพย์สิน จุฬาลงกรณ์มหาวิทยาลัย ได้รับการก่อตั้งในฐานะที่ทำการเมื่อ พ.ศ. 2511 และได้รับการจัดโครงสร้างใหม่เป็นหน่วยงานอิสระในการบริหารเมื่อ พ.ศ. 2516
ในคริสต์ทศวรรษ 2010 สำนักงานจัดการทรัพย์สิน จุฬาลงกรณ์มหาวิทยาลัย ได้ดำเนินการปรับปรุงพื้นที่สวนหลวงและสามย่านใหม่อย่างกว้างขวาง ทำให้เกิดการวิจารณ์เรื่องการแบ่งพื้นที่ โดยทำให้ย่านเก่าแก่และแหล่งวัฒนธรรมต้องเสียไป
== โครงการในความดูแลของสำนักงานฯ ==
สยามสแควร์
* ลิโด้ คอนเน็กต์ (ในพื้นที่หมุด ซี)
* เซ็นเตอร์พ้อยท์ ออฟ สยามสแควร์ (ในพื้นที่หมุด ดี)
* สยามสแควร์วัน (หมุด อี)
* โรงแรมโนโวเทล แบงค็อก ออน สยามสแควร์ (ในพื้นที่หมุด เอฟ)
* อาคารสยามสเคป (หมุด เอช)
* อาคารสยามกิตติ์ (หมุด แอล)
* ศูนย์การค้าเซ็นทรัล สยามสแควร์บริเวณพื้นที่หมุด เอ (ร่วมทุนกับเซ็นทรัลพัฒนา โดยบางส่วนเป็นพื้นที่เดิมของโรงภาพยนตร์สกาล่า, กำลังก่อสร้าง)
* สมาคมการค้าพลังสยาม (ร่วมกับเอ็มบีเคและสยามพิวรรธน์)
จัตุรัสจามจุรี
ย่านการค้าสวนหลวง-สามย่าน
* บล็อก 28
* บล็อก 34 (ศูนย์การแพทย์และสุขภาพ, อยู่ระหว่างการประมูลสิทธิ์บริหาร)
* ตลาดสามย่าน
* สวนหลวงสแควร์
เรือนวิรัชมิตร (CU iHOUSE)
อุทยาน 100 ปี จุฬาลงกรณ์มหาวิทยาลัย
== อ้างอิง ==
 
จุฬาลงกรณ์มหาวิทยาลัย
บริษัทอสังหาริมทรัพย์ของไทย
ทายาทพันธุ์ข้าวเหนียว

ทายาทพันธุ์ข้าวเหนียว เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ และ วัน สามสิบเอ็ด เค้าโครงเรื่องโดย บุตรรัตน์ บุตรพรม บทโทรทัศน์โดย จันทร์พันแสง นำแสดงโดย ไผ่ พงศธร, ต่าย อรทัย, รุ่งรัตน์ เหม็งพานิช, วิทยา เทพทิพย์ และ จารุณี สุขสวัสดิ์ เรื่องนี้ใช้วิธีถ่ายทำไปพร้อม ๆ กับออกอากาศ เช่น "แม่บัวเรียนฟู้ด" กำกับการแสดงโดย บรรเจิด พุทธโศภิษฐ์
== นักแสดง ==
{|class="wikitable" style = "text-align:center"
|-style="color:white"
! style="background: #fe6f5e"| ละครโทรทัศน์
! style="background: #fe6f5e"| พ.ศ. 2565
|-
! ตัวละคร !! นักแสดงหลัก
|-
| ร้อยตำรวจตรี เคน โคกสำราญ (หมวดเคน)
| ไผ่ พงศธร
|-
| แสงระวี สุขวงศ์ / แสงระวี คำแพงกุล (เจ้ย)
| ต่าย อรทัย
|-
| พริมา ภูสิทธิ์พิพัฒน์ (พริม)
| รุ่งรัตน์ เหม็งพานิช
|-
| อาชวิน สินทวีโชติ (วิน)
| วิทยา เทพทิพย์
|-
| แม่บัวเรียน คำแพงกุล
| จารุณี สุขสวัสดิ์
|-
! ตัวละคร !! นักแสดงสมทบ
|-
| บุญสิตา คำแพงกุล (สิตา)
| หญิงลี ศรีจุมพล
|-
| นที
| ตรี ชัยณรงค์
|-
| โอบบุญ คำแพงกุล (โอบ)
| อาณัตพล ศิริชุมแสง
|-
| เริงฤทธิ์ พัฒนรุ่งเรืองกิจเจริญ / ธีระ แสงวิจิตร์ (เก่ง)
| ณัฏฐ์ ทิวไผ่งาม
|-
| แม่แสงดาว สุขวงศ์
| พิมพา พรศิริ
|-
| กัญญา คำแพงกุล
| ลำยอง หนองหินห่าว
|-
| ทรงพล พัฒนรุ่งเรืองกิจเจริญ (เสี่ยซ้ง)
| ทนงศักดิ์ ศุภการ
|-
| รตี คำแพงกุล / รตี ภูสิทธิ์พิพัฒน์
| บัณฑิตา ฐานวิเศษ
|-
| เมษ ภูสิทธิ์พิพัฒน์
| ชัชวาล เพชรวิศิษฐ์
|-
| จ่าเด็ด
| เบญจพล เชยอรุณ
|-
| กานต์
| กานต์ ทศน
|-
| จา
| จา สิงห์ชัย
|-
| ปกป้อง ใจมั่น (ป้อง)
| ชนาธิป พิสุทธิ์เสรีวงศ์
|-
| อ๊ายอาย
| ปรียานัฐ ปะติเต
|-
| กาย อิศวนนทชัย
| ชรัณ รัตนเมธานนท์
|-
| มีมี่
| ธนิษฐา แก้วเชื่อม
|-
| หนึ่ง
| ศุภโชค บุญศรี
|-
! ตัวละคร !! นักแสดงรับเชิญ
|-
| เถ้าแก่บุญโฮม คำแพงกุล
| ภูธฤทธิ์ พรหมบันดาล
|-
| กำนันไมค์
| ไมค์ ภิรมย์พร
|-
| ธงธง
| ธงธง มกจ๊ก
|-
| บูม
| บูม เทยกะทะ
|-
| ทนง แสงวิจิตร์
| ต่อตระกูล จันทิมา
|-
| พลตำรวจตรี โกวิทย์ อิศวนนทชัย (รองโกวิทย์)
| ปัญญากร ศรมยุรา
|-
| ธีระ (เก่ง) (วัยเด็ก)
| ด.ช. ศศิศ ฉัตรพิรุฬห์พันธุ์
|-
| อาชวิน (วัยเด็ก)
| ด.ช. ราชันท์ หมัดสี
|-
|rowspan = "2" | หมอโรงพยาบาลบุญญาเวช
| โอกาส สุทธิเพียร
|-
| กฤตภาส จันทนะโพธิ
|-
| เซียงเมี่ยง หนุ่มคนโก้
| คำไหล เมืองอุบล
|-
| เฮียแขก
| เอกตะวัน คุ้มชาติ
|-
| ผู้ประกาศข่าวช่องวัน
| ธีมะ กาญจนไพริน
|-
| นักข่าว
| ฮันนี่ แสง แซ่อึ้ง
|-
| ลูกน้องกัญญา
| อภิเดช ดวนใหญ่
|-
| ต๋อง
| ตู่ วังผา
|-
| สมภพ
| กรณ์พงษ์ กิจนิธิประมวล
|-
|rowspan = "3" | ลูกน้องเริงฤทธิ์
| ณฐกร เรืองศรี
|-
| นิพนธ์ จิตเกิด
|-
| ศักดิ์ดา จุฑาเทพ
|-
| ลุงเก็บขยะ
| สหภูมิ โตตรึงทรัพย์
|-
| สมหวัง
| ชัชฤทธิ์ วณิชย์พูลผล
|-
| น้าเจิด
| บดินทร์ หมู่หมื่นศรี
|-
| แม่ของจา
| เข็มพร ศรศิริวงศ์
|-
| ครูพร
| นวพร สุปิงคลัด
|-
| พ่อมนัส
| ชาลี อิ่มมาก
|}
== เรตติ้ง ==
 แสดงเรตติ้งสูงสุด  แสดงเรตติ้งต่ำสุด และ  แสดงเรตติ้งเฉลี่ย
==เพลงประกอบละคร==
เพลง ฮักแพง ร้องโดย รวมศิลปิน
เพลง ลูกบ่แพ้ ร้องโดย ต่าย อรทัย
เพลง คนบ่ดีกะมีหัวใจ ร้องโดย หญิงลี ศรีจุมพล
เพลง เทื่อได๋กะเทื่อนั้น ร้องโดย ไผ่ พงศธร - ต่าย อรทัย
== อ้างอิง ==
เดอะ วัน เอ็นเตอร์ไพรส์
ละครโทรทัศน์ไทย
รายการโทรทัศน์ช่องวัน
ละครที่ออกฉายในปี พ.ศ. 2565
รายการโทรทัศน์ที่เริ่มออกอากาศตั้งแต่ พ.ศ. 2565
ละครโทรทัศน์ไทยที่ออกอากาศตั้งแต่ พ.ศ. 2565
โคอิโนะ แดนซ์ไซต์

โคอิโนะ แดนซ์ไซต์  เป็นเพลงซิงเกิลลำดับที่ 8 ของมอร์นิงมูซูเมะ วางจำหน่ายวันที่ 26 มกราคม พ.ศ. 2543
"โคอิโนะ แดนซ์ไซต์" เป็นที่มาที่ไปของประโยคคำว่า "เซ็กซีบีม!"(セクシービーム!) ซึ่งกลายเป็นวลีของสมาชิกรุ่นที่ 2 มาริ ยางูจิ
== รายชื่อเพลง ==
=== ซีดี 8 ซม. ===
โคอิโนะ แดนซ์ไซต์ &ndash; 4:29
โคอิวะ ร็อกแอนด์โรล &ndash; 5:08
โคอิโนะ แดนซ์ไซต์ (Instrumental) &ndash; 4:25
=== แผ่นเสียง ===
โคอิโนะ แดนซ์ไซต์ (Original) &ndash; 4:29
โคอิโนะ แดนซ์ไซต์ (Groove That Soul Remix) &ndash; 8:07
โคอิโนะ แดนซ์ไซต์ (M.I.D KH-R Club Mix) &ndash; 5:38
โคอิโนะ แดนซ์ไซต์ (Pandart Sasanoooha Remix) &ndash; 6:49
=== ซีดี 12 ซม. ===
โคอิโนะ แดนซ์ไซต์
โคอิวะ ร็อกแอนด์โรล
โคอิโนะ แดนซ์ไซต์ (Instrumental)
โคอิโนะ แดนซ์ไซต์ (Groove That Soul Remix)
โคอิโนะ แดนซ์ไซต์ (M.I.D. KH-R Club Mix)
== สมาชิก ==
รุ่นที่ 1
ยูโกะ นากาซาวะ
คาโอริ อีดะ
นัตสึมิ อาเบะ
รุ่นที่ 2
เค ยาซูดะ
มาริ ยางูจิ
ซายากะ อิจิอิ
รุ่นที่ 3
มากิ โกโต
== ดูเพิ่ม ==
รายชื่อผลงานของมอร์นิงมูซูเมะ
เพลงภาษาญี่ปุ่น
ซิงเกิลในปี พ.ศ. 2543
เพลงของมอร์นิงมูซูเมะ
เทิร์ด -เลิฟพาราไดซ์-

เทิร์ด -เลิฟพาราไดซ์-  เป็นอัลบั้มชุดที่ 3 ของมอร์นิงมูซูเมะ วางจำหน่ายวันที่ 23 มีนาคม พ.ศ. 2543
== รายชื่อเพลง ==
== สมาชิก ==
รุ่นที่ 1
ยูโกะ นากาซาวะ
อายะ อิชิงูโระ (ไม่มีชื่อในเครดิตอัลบั้ม)
คาโอริ อีดะ
นัตสึมิ อาเบะ
รุ่นที่ 2
เค ยาซูดะ
มาริ ยางูจิ
ซายากะ อิจิอิ
รุ่นที่ 3
มากิ โกโต
== ดูเพิ่ม ==
รายชื่อผลงานของมอร์นิงมูซูเมะ
เพลงภาษาญี่ปุ่น
อัลบั้มเพลงของมอร์นิงมูซูเมะ
อัลบั้มเพลงในปี พ.ศ. 2543
เมื่อคุณพระมาตกหลุมรักฉัน

เมื่อคุณพระมาตกหลุมรักฉัน  เป็นละครโทรทัศน์ญี่ปุ่นจาก ฟูจิทีวี ในปี 2015 นำแสดงโดย ซาโตมิ อิชิฮาระ และ โทโมฮิซะ ยามาชิตะ ละครสร้างจากการ์ตูนมังงะเรื่อง From Five to Nine โดย มิกิ ไอฮาระ ออกอากาศตั้งแต่วันที่ 12 ตุลาคม พ.ศ. 2558 ถึง 14 ธันวาคม พ.ศ. 2558 มีทั้งหมด 10 ตอน ตอนแรกได้เรตติ้งผู้ชม 12.6% ใน ภูมิภาคคันโต
== เนื้อเรื่อง ==
จุนโกะ ซากูระบะ (ซาโตมิ อิชิฮาระ) เป็นครูสอนภาษาอังกฤษอายุ 29 ปีที่ใฝ่ฝันจะทำงานในนิวยอร์ก อยู่มาวันหนึ่ง เธอเกิดเหตุที่น่าอับอาย จนทำให้เธอได้พบกับพระสงฆ์รูปงามระหว่างพิธีศพที่วัดแห่งหนึ่ง เธอหวังว่าจะไม่ได้พบกับเขาอีก ต่อมาเธอถูกครอบครัวหลอกและถูกบังคับให้ไปนัดดูตัว อีกฝ่ายไม่ใช่ใครอื่นนอกจากพระภิกษุรูปนั้น ทากาเนะ โฮชิกาวะ (โทโมฮิซะ ยามาชิตะ)
== นักแสดง ==
ซาโตมิ อิชิฮาระ รับบทเป็น จุนโกะ ซากูระบะ
โทโมฮิซะ ยามาชิตะ รับบทเป็น ทากาเนะ โฮชิกาวะ
ยูกิ ฟูรูกาวะ รับบทเป็น ซาโตชิ มิชิมะ
== อ้างอิง ==
== แหล่งข้อมูลอื่น ==
ละครโทรทัศน์ของสถานีโทรทัศน์ฟูจิ
ละครโทรทัศน์ญี่ปุ่น
สถานีบางรักน้อยท่าอิฐ

สถานีบางรักน้อยท่าอิฐ (Bang Rak Noi Tha It station; รหัส: PP06) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในเขตอำเภอเมืองนนทบุรี จังหวัดนนทบุรี และมีอาคารจอดแล้วจรที่สามารถจอดรถได้ 1,076 คัน
== ที่ตั้งสถานี ==
ตัวสถานีตั้งอยู่เหนือถนนรัตนาธิเบศร์ ใกล้กับทางแยกไทรม้าและอาคารจอดแล้วจรสถานีบางรักน้อยท่าอิฐ ในพื้นที่หมู่ที่ 3 บ้านบางรักน้อย และหมู่ที่ 4 บ้านบางรักน้อย ตำบลบางรักน้อย อำเภอเมืองนนทบุรี จังหวัดนนทบุรี
== แผนผังของสถานี ==
{|table border=0 cellspacing=0 cellpadding=3
| style = "border-bottom:solid 1px gray;" rowspan=3 valign=top|U3ชานชาลา
| ชานชาลา 1
| มุ่งหน้า 
|-
| style = "border-top:solid 2px black;border-right:solid 2px black;border-left:solid 2px black;border-bottom:solid 2px black;" colspan=2|ชานชาลาเกาะกลาง, ประตูรถจะเปิดทางด้านขวา
|-
| style = "border-bottom:solid 1px gray;"|ชานชาลา 2
| style = "border-bottom:solid 1px gray;"| มุ่งหน้า 
|-
| style = "border-bottom:solid 1px gray;" rowspan=1 valign=top|U2ชั้นขายบัตรโดยสาร
| style = "border-bottom:solid 1px gray;" valign=top|ชั้นขายบัตรโดยสาร
| style = "border-bottom:solid 1px gray;" valign=top|ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า,  ทางเดินลอยฟ้าเชื่อมอาคารจอดแล้วจรสถานีบางรักน้อยท่าอิฐ
|-
| style = "border-bottom:solid 1px gray;" rowspan=1 valign=top|Gระดับถนน
| style = "border-bottom:solid 1px gray;" valign=top|–
| style = "border-bottom:solid 1px gray;" valign=top|ป้ายรถประจำทาง, ถนนรัตนาธิเบศร์
|}
== รายละเอียดสถานี ==
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าสถานีในเส้นทางรถไฟฟ้าสายสีม่วง
=== รูปแบบของสถานี ===
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชานชาลา
=== ทางเข้า–ออกสถานี ===
มีทางขึ้นลง 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
1 ฝั่งขาเข้า ด้านขวาของสถานี ใกล้สถานีบริการน้ำมันเอสโซ่ มีลิฟต์ 1 ตัว
2 ฝั่งขาออก ด้านขวาของสถานี สถานีบริการน้ำมันบางจาก
3  ทางเดินเชื่อมต่อกับอาคารจอดแล้วจร
4  ฝั่งขาเข้า ด้านซ้ายของสถานี ใกล้บริษัท เอ.ที.คาร์เซลส์ มีลิฟต์ 1 ตัว
5 ฝั่งขาออก ด้านซ้ายของสถานี ใกล้ซอยบางรักน้อย ซอย 11 (ซอยช้าง)
== เวลาให้บริการ ==
== รถประจำทาง ==
รถเมล์ สาย 18 , 64, 69 , 134 , 203 , 337
รถสองแถว สาย 1024ก (ตลาดนนทบุรี–ตลาดสดเทศบาลเมืองบางบัวทอง)
==การเชื่อมต่อกับระบบขนส่งมวลชนอื่น==
ในอนาคตสถานีบางรักน้อยท่าอิฐแห่งนี้ มีแผนเชื่อมต่อกับสถานีบางรักน้อยท่าอิฐอีกแห่งหนึ่งของโครงการรถไฟฟ้าบีทีเอส สายสีลม ช่วงบางหว้า–ตลิ่งชัน–ท่าอิฐ ซึ่งจะทำให้สถานีบางรักน้อยท่าอิฐของสายฉลองรัชธรรมเป็นหนึ่งในสองจุดเชื่อมต่อสำคัญที่จะขนส่งผู้โดยสารจากชานเมืองทางทิศตะวันตกเฉียงเหนือ เข้าสู่พื้นที่ย่านราชพฤกษ์ ที่เต็มไปด้วยหมู่บ้านจัดสรรราคาสูง รวมถึงพื้นที่เขตเศรษฐกิจใจกลางกรุงเทพมหานครทั่งฝั่งธนบุรี และฝั่งพระนคร บริเวณย่านสาทรได้อย่างรวดเร็ว ปัจจุบันโครงการสายสีลมอยู่ในระหว่างการออกแบบโครงการ
== อ้างอิง ==
== แหล่งข้อมูลอื่น ==
แผนที่จากเว็บไซต์บีอีเอ็ม
บางรักน้อยท่าอิฐ
บางรักน้อยท่าอิฐ
สิ่งก่อสร้างตั้งแต่ พ.ศ. 2559
ประธานาธิบดีกรีซ

ประธานาธิบดีกรีซ หรือชื่ออย่างเป็นทางการว่า ประธานาธิบดีแห่งสาธารณรัฐเฮลเลนิก (Πρόεδρος της Ελληνικής Δημοκρατίας|Próedros tis Ellinikís Dimokratías) และถูกเรียกโดยทั่วไปในประเทศว่า ประธานาธิบดีแห่งสาธารณรัฐ (Πρόεδρος της Δημοκρατίας|Próedros tis Dimokratías) เป็นประมุขแห่งสาธารณรัฐเฮลเลนิก ตำแหน่งประธานาธิบดีได้รับเลือกจากรัฐสภากรีก ตั้งแต่การปฏิรูปรัฐธรรมนูญปี พ.ศ. 2529 บทบาทส่วนใหญ่กลายเป็นเชิงพิธีการเสียมาก สำนักงานของประธานาธิบดีก่อตั้งขึ้นอย่างเป็นทางการโดยรัฐธรรมนูญกรีซในปี พ.ศ. 2518 แต่ในทางปฏิบัติมีมาก่อนหน้านี้แล้วในสาธารณรัฐเฮลเลนิกที่ 2 ตั้งแต่ปี พ.ศ. 2467 ถึง 2478 และรัฐบาลเผด็จการของกรีกในปี พ.ศ. 2516–2517 ซึ่งเกิดขึ้นก่อนการเปลี่ยนแปลงระบบไปเป็นสาธารณรัฐเฮลเลนิกที่สามในปัจจุบัน โดยผู้ดำรงตำแหน่งตั้งแต่ 13 มีนาคม พ.ศ. 2563 ถึงปัจจุบันคือ กาเตรีนา ซาเกลาโรปูลู
==อ้างอิง==
ประธานาธิบดีกรีซ
รัฐบาลกรีซ
ดรีมมอร์นิงมูซูเมะ

ดรีมมอร์นิงมูซูเมะ  เป็นวงไอดอลหญิงที่มีอดีตสมาชิกของมอร์นิงมูซูเมะทั้ง 10 คน ก่อตั้งวงในปี พ.ศ. 2554
ในระหว่างการก่อตั้งวงนั้น โนโซมิ สึจิอดีตสมาชิกรุ่นที่ 4 ได้ถูกวางแผนให้เธอเป็นสมาชิกอีกคนของดรีมมอร์นิงมูซูเมะ แต่เธอได้ปฏิเสธไปโดยเหตุผลของเธอคือเธอต้องการใช้เวลาอยู่กับลูกของเธอ
== ประวัติ ==
ดรีมมอร์นิงมูซูเมะได้เปิดตัวในเดือนเมษายน พ.ศ. 2554 ด้วยอัลบั้มโดริมูซุ1 ซึ่งอยู่ในอันดับที่ 10 ในชาร์ตอัลบั้มเพลงประจำสัปดาห์ของโอริคอน
วันที่ 24 กันยายน ดรีมมอร์นิงมูซูเมะได้เริ่มทัวร์คอนเสิร์ตทั่วประเทศเป็นครั้งแรก ถึงแม้ว่ามิกิ ฟูจิโมโตะจะไม่ได้ร่วมแสดงด้วยเนื่องจากลาพักคลอด
ต่อมา ดรีมมอร์นิงมูซูเมะได้ปล่อยผลงานเพลงซิงเกิลแรกที่มีชื่อว่า "ไชนิงบัตเตอร์ฟลาย" วางจำหน่ายเมื่อวันที่ 15 กุมภาพันธ์ พ.ศ. 2555 
== สมาชิก ==
ยูโกะ นากาซาวะ
คาโอริ อีดะ
นัตสึมิ อาเบะ
เค ยาซูดะ
มาริ ยางูจิ
ริกะ อิชิกาวะ
ฮิโตมิ โยชิซาวะ
มาโกโตะ โองาวะ
มิกิ ฟูจิโมโตะ
โคฮารุ คูซูมิ
== ผลงาน ==
=== เพลงซิงเกิล ===
ไชนิงบัตเตอร์ฟลาย(シャイニングバタフライ) (วางจำหน่าย 15 กุมภาพันธ์ พ.ศ. 2555)
=== อัลบั้มเพลง ===
โดริมูซุ(ドリムス。①) (วางจำหน่าย 20 เมษายน พ.ศ. 2554)
== ดูเพิ่ม ==
มอร์นิงมูซูเมะ
== อ้างอิง ==
มอร์นิงมูซูเมะ
กลุ่มดนตรีสัญชาติญี่ปุ่น
เกิร์ลกรุปญี่ปุ่น
กลุ่มดนตรีที่ก่อตั้งในปี พ.ศ. 2554
สยบฟ้าพิชิตปฐพี

สยบฟ้าพิชิตปฐพี  เป็นละครโทรทัศน์จีนปี ค.ศ. 2018 ที่สร้างจากนวนิยายเรื่อง Jiang Ye โดย เหมา หนี่ นำแสดงโดย เฉิน เฟย์ยฺหวี่ และ ซ่ง อี้เหริน ซีรีส์นี้ออกอากาศทางเทนเซ็นต์ วิดีโอ ตั้งแต่วันที่ 31 ตุลาคม ค.ศ. 2018 ซีซั่นที่ 2 ออกอากาศตั้งแต่วันที่ 13 มกราคม ค.ศ. 2020 โดยมีดีแลน หวังแทนที่ เฉิน เฟย์ยฺหวี่ ในฐานะนักแสดงนำ
== เนื้อเรื่อง ==
เรื่องราวเกิดขึ้นในราชวงศ์ถัง เมื่อครอบครัวหนึ่งถูกสังหารอย่างไม่ยุติธรรมโดยแม่ทัพผู้ยิ่งใหญ่ มีเพียงเด็กหนุ่มชื่อหนิงเชวี่ยเท่านั้นที่รอดมาได้  เด็กหนุ่มเป็นอดีตแชมป์คณิตศาสตร์โอลิมปิกในปัจจุบันแต่กลับมาเกิดใหม่ในโลกอดีต เขาสามารถเอาชีวิตรอดในป่าได้ด้วยสติปัญญา อยู่มาวันหนึ่งเขานำเด็กหญิงตัวเล็ก ๆ คนหนึ่งชื่อ ซังซัง ออกมาจากซากศพ ตั้งแต่วันนั้นพวกเขาทั้งสองก็แยกจากกันไม่ได้ หนิงเชวี่ย เข้าร่วมกองทัพชายแดนและในที่สุดก็กลายเป็นผู้ติดตามของ เจ้าหญิง หลี่ หยี ขณะที่เธอเดินทางกลับไปยังเมืองหลวง เขาค้นพบสำนักอักษร ซึ่งนำเขาและ ซังซัง ไปสู่การผจญภัยที่น่าอัศจรรย์มากมาย
เมื่อ ซังซัง ป่วยด้วยอาการป่วยลึกลับ หนิงเชวี่ยจึงพาเธอไปหาหมอ จึงทำให้เขาได้รู้ความจริงว่า ซังซัง คือร่างอวตารของ ยงเย่อ (Eternal Night) สิ่งมีชีวิตลึกลับและทรงพลังที่ได้รับการพยากรณ์ว่าจะทำให้เกิดความวุ่นวาย
== นักแสดง ==
เฉิน เฟย์ยฺหวี่ (ซีซัน 1)ดีแลน หวัง (ซีซัน 2) รับบทเป็น หนิงเชวี่ย
ซ่ง อี้เหรินหยาง เชาเยว่ รับบทเป็น ซังซัง เฮ่าเทียน
เจิ้ง เซ่าชิว รับบทเป็น ฟู่จื่อ (จอมปราชญ์)
หลี่ หมิง (ซีซัน 1) เป่า เจี้ยนเฟิง (ซีซัน 2) รับบทเป็น หลี่ จงอี้ จักรพรรดิแห่งถัง
== การผลิต ==
บทประพันธ์ของสยบฟ้าพิชิตปฐพี ได้รับรางวัลเหรียญทองที่งานรางวัลวรรณกรรมทางอินเทอร์เน็ต และมีรายงานว่าใช้เวลาสองปีกว่าจะเสร็จสมบูรณ์ ผู้เขียนบทคือ สฺวี หรุน ซึ่งเคยเขียนบทละครโทรทัศน์ที่มีชื่อเสียงเช่น Records of Kangxi's Travel Incognito และ Maritime Silk Road ทีมผู้ผลิตยังได้เชิญ Yoshitaka Amano ให้ทำหน้าที่เป็นผู้กำกับคอนเซปต์ของซีรีส์ และ John Bruno เป็นผู้กำกับสเปเชียลเอฟเฟกต์
ซีรีส์เริ่มถ่ายทำที่มณฑลซินเจียง และมณฑลกุ้ยโจว ในเดือนสิงหาคม ปี ค.ศ. 2017 และเสร็จสิ้นการถ่ายทำในเดือนกุมภาพันธ์ ปี ค.ศ. 2018  
== อ้างอิง ==
== แหล่งข้อมูลอื่น ==
ละครโทรทัศน์จีน
แดร์ฌปรอม

แดร์ฌปรอม (Держпро́м) หรือ กอสปรอม (Госпро́м) หรือชื่อเต็มว่า อาคารอุตสาหกรรมแห่งรัฐ (Буди́нок Держа́вної промисло́вості; Дом Госуда́рственной промы́шленности) เป็นหมู่อาคารสถาปัตยกรรมคอนสตรักติวิสต์ ตั้งอยู่ที่จัตุรัสเสรีภาพในเมืองคาร์กิว ประเทศยูเครน อาคารสร้างขึ้นในสมัยโซเวียตเมื่อปี 1928 และกลายมาเป็นตึกระฟ้าแห่งแรกของสหภาพโซเวียตด้วยความสูง 13 ชั้น
แดร์ฌปรอมถือเป็นชิ้นงานสำคัญหนึ่งของขบวนการสถาปัตยกรรมโลกที่เกิดขึ้นใหม่ในครึ่งแรกของศตวรรษที่ 20 ปัจจุบันอาคารได้รับการขึ้นทะเบียนในรายชื่อแหล่งมรดกโลกเบื้องต้นของยูเนสโก ลักษณะของอาคารซึ่งใช้คอนกรีตในการก่อสร้าง และระบบทางเดินเหนือศีรษะและหอแยก ๆ ที่เชื่อมต่อกันถือว่าล้ำสมัยมากในยุคนั้น เรย์เนอร์ แบนัม จัดให้อาคารนี้เป็นหนึ่งในหมุดหมายสำคัญในประวัติศาสตร์สถาปัตยกรรมของทศวรรษ 1920 ในงานเชียน Theory and Design in the First Machine Age ของเขา และเปรียบเทียบอาคารที่ใกล้เคียงที่สุดในระดับเดียวกันว่ามีเพียงเบาเฮาส์เด็สเซาและโรงงานฟัน แน็ลเลอ ในรอตเทอร์ดาม
== อ้างอิง ==
สิ่งก่อสร้างในคาร์กิว
สิ่งก่อสร้างที่สร้างในสหภาพโซเวียต
สถาปัตยกรรมคอนสตรักติวิสต์
รายชื่อแหล่งมรดกโลกเบื้องต้น
แอแนร์ฮอดาร์

แอแนร์ฮอดาร์ (Енергоdáр; ) เป็นนครและเทศบาลทางด้านตะวันตกเฉียงเหนือของแคว้นซาปอริฌเฌีย ประเทศยูเครน มีประชากร 52,887 คน (ประมาณการ พ.ศ. 2564)
แอแนร์ฮอดาร์ตั้งอยู่บนฝั่งซ้ายของแม่น้ำนีเปอร์ ใกล้อ่างเก็บน้ำกาคอว์กา ตรงข้ามนครนีกอปอลและนิคมแชร์วอนอฮรือฮอริวกา นครนี้ได้รับการก่อตั้งขึ้นเมื่อวันที่ 12 มิถุนายน พ.ศ. 2513 เพื่อสร้างและรองรับโรงไฟฟ้านิวเคลียร์ซาปอริฌเฌียซึ่งเป็นโรงไฟฟ้านิวเคลียร์ที่ใหญ่ที่สุดในยุโรป
== อ้างอิง ==
นครในแคว้นซาปอริฌเฌีย
ออคตือร์กา

ออคตือร์กา (Охти́рка) เป็นนครขนาดเล็กในแคว้นซูมือ ประเทศยูเครน เป็นศูนย์กลางการบริหารของเขตออคตือร์กามาตั้งแต่ ค.ศ. 1975 ประมาณกันว่าใน ค.ศ. 2021 นครนี้มีประชากร 47,216 คน
ออคตือร์กาเป็นเมืองหนึ่งที่มีชื่อเสียงเกี่ยวกับกลุ่มทหารฮุสซาร์และคอสแซ็ก ครั้งหนึ่งเคยเป็นศูนย์กลางระดับภูมิภาคของสลอบิดสกาอูกรายีนาและสาธารณรัฐสังคมนิยมโซเวียตยูเครน นับตั้งแต่มีการค้นพบน้ำมันและแก๊สธรรมชาติใน ค.ศ. 1961 ออคตือร์กาได้กลายเป็น "เมืองหลวงแห่งน้ำมันของยูเครน" นอกจากนี้นครนี้ยังเป็นที่ตั้งของฐานทัพอากาศออคตือร์กาและสถานที่สำคัญทางประวัติศาสตร์และศาสนา
== อ้างอิง ==
แคว้นซูมือ
จัตุรัสเสรีภาพ (คาร์กิว)

จัตุรัสเสรีภาพ (майда́н Свобо́ди, пло́ща Свобо́ди; пло́щадь Свобо́ды; Freedom Square) เป็นจัตุรัสกลางนครคาร์กิว ประเทศยูเครน ซึ่งมีขนาดใหญ่เป็นอันดับที่แปดในทวีปยุโรป อาคารแดร์ฌปรอม หนึ่งในหมุดหมายสำคัญของคาร์กิว ตั้งอยู่บนจัตุรัสนี้ ส่วนปลายฝั่งหนึ่งของจัตุรัสเป็นที่ตั้งของสำนักงานรัฐบาลแคว้นคาร์กิว
ในอดีตเคยมีรูปปั้นขนาดใหญ่โตของเลนินซึ่งตั้งขึ้นในปี 1964 ก่อนจะถูกผู้ประท้วงทุบทำลายลงเมื่อวันที่ 28 กันยายน 2014 ในเดือนสิงหาคม 2016 ได้มีการปูพื้นทับตรงจุดที่เคยเป็นรูปปั้นของเลนิน และเมื่อวันที่ 23 สิงหาคม 2020 จุดที่เคยเป็นรูปปั้นเลนินได้ถูกแทนที่ด้วยน้ำพุ จัตุรัสและบริเวณโดยรอบถูกโจมตีด้วยขีปนาวุธของกองทัพรัสเซียในวันที่ 1 มีนาคม 2022 ขณะเกิดการยุทธในคาร์กิวท่ามกลางการรุกรานยูเครนโดยรัสเซีย
== อ้างอิง ==
จัตุรัสในประเทศยูเครน
สิ่งก่อสร้างในคาร์กิว
เทศบาลตำบลท้ายดง

ท้ายดง เป็นเทศบาลตำบลแห่งหนึ่งที่ตั้งอยู่ในอำเภอวังโป่ง จังหวัดเพชรบูรณ์ มีอาณาเขตครอบคลุมพื้นที่ตำบลท้ายดง เฉพาะบางส่วนของหมู่ที่ 2, 3, 6, 11 และ 13 อยู่ห่างจากศาลากลางจังหวัดเพชรบูรณ์ประมาณ 79 กิโลเมตร และอยู่ห่างจากกรุงเทพมหานครประมาณ 380 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 1301 (ถนนวังโป่ง-หนองขนาก)
== ประวัติ ==
เดิมทีเทศบาลตำบลท้ายดงมีฐานะเป็นสุขาภิบาลท้ายดง โดยจัดตั้งขึ้นเมื่อวันที่ 12 กรกฎาคม พ.ศ. 2536 ตามประกาศกระทรวงมหาดไทย เล่มที่ 110 ตอนที่ 116 ง ลงวันที่ 23 สิงหาคม พ.ศ. 2536 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
== ที่ตั้งและอาณาเขต ==

เทศบาลตำบลท้ายดงตั้งอยู่ทางทิศตะวันตกของอำเภอวังโป่ง จังหวัดเพชรบูรณ์ อยู่ห่างจากตัวเมืองเพชรบูรณ์ประมาณ 79 กิโลเมตร และห่างจากกรุงเทพมหานครประมาณ 380 กิโลเมตร มีเนื้อที่ประมาณ 5.57 ตารางกิโลเมตร หรือ 3,481.25 ไร่ โดยเทศบาลตำบลท้ายดงมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
ทิศเหนือ ติดต่อกับเขตองค์การบริหารส่วนตำบลวังหิน
ทิศตะวันออก ติดต่อกับเขตองค์การบริหารส่วนตำบลท้ายดง
ทิศใต้ ติดต่อกับ เขตองค์การบริหารส่วนตำบลท้ายดง
ทิศตะวันตก ติดต่อกับเขตองค์การบริหารส่วนตำบลท้ายดง
== หมู่บ้านและประชากร ==
พื้นที่เทศบาลตำบลท้ายดงมีประชากรทั้งหมด 3,394 คน โดยแบ่งเป็นประชากรชายทั้งหมด 1,641 คน และประชากรหญิงทั้งหมด 1,753 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้
== การศึกษา ==
พื้นที่เขตเทศบาลตำบลท้ายดงมีสถานการศึกษาหลากหลายแห่ง ดังนี้
โรงเรียนวังโป่งพิทยาคม โรงเรียนระดับมัธยมศึกษาแห่งเดียวในเขตเทศบาลตำบลท้ายดง
โรงเรียนชุมชนบ้านวังกระดาษเงิน
โรงเรียนบ้านวังขอน
ศูนย์พัฒนาเด็กเล็กเทศบาลตำบลท้ายดง
== ศาสนสถาน ==

พื้นที่เขตเทศบาลตำบลท้ายดงมีศาสนสถานที่สำคัญ ดังนี้
วัดสว่างสามัคคี
วัดศรีเจริญ (บ้านวังขอน)
== สาธารณสุข ==
พื้นที่เขตเทศบาลตำบลท้ายดงมีบริการสาธารณสุข ดังนี้
โรงพยาบาลส่งเสริมสุขภาพตำบลวังกระดาษเงิน
ร้านขายยาจำนวน 1 แห่ง
== อ้างอิง ==
== แหล่งข้อมูลอื่น ==
เว็บไซต์ของเทศบาลตำบลท้ายดง
ท้ายดง
อำเภอวังโป่ง